Diari Oficial de la Generalitat Valenciana


Sumari del DOGV 5781, del 10-06-2008 (2008/6901)

RESOLUCIÓ de 29 de maig de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'un immoble de 634,41 m², situat a Ibi (Alacant), avinguda Joan Carles I, realitzada per l'ajuntament del dit municipi a favor de la Generalitat, per a ser destinat a la construcció d'un centre de dia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5781

Data del DOGV
:   10-06-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/6901


Data del document
:   29-05-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Ibi
    * propietat immobiliària
    * cultura regional

RESOLUCIÓ de 29 de maig de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'un immoble de 634,41 m², situat a Ibi (Alacant), avinguda Joan Carles I, realitzada per l'ajuntament del dit municipi a favor de la Generalitat, per a ser destinat a la construcció d'un centre de dia. [2008/6901]  
L'Ajuntament d'Ibi, en sessió plenària realitzada el dia 4 de febrer de 2008, va acordar la cessió gratuïta a la Generalitat de l'immoble de la seua propietat, de 634,41 m² de superfície, situat en l'avinguda Joan Carles I de la dita població.  
A proposta de la conselleria de Benestar Social es van iniciar els tràmits legals oportuns per a l'acceptació de la cessió de l'immoble.  
En la parcel·la objecte de la cessió hi ha un edifici, que ha d'adequar la conselleria per destinar-lo a centre de dia, i per part de l'ajuntament no s'ha fet la declaració corresponent d'obra nova. La cessió es realitza amb la finalitat de destinar l'immoble a la construcció d'un centre de dia, amb subjecció al que disposa l'article 111 del Reglament de Béns de les Entitats Locals, per tindre l'immoble que se cedix la naturalesa jurídica de patrimonial.   
En conseqüència, basant-se en l'article 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament d'Ibi de l'immoble de 634,41 m² de superfície, així com l'edifici que hi ha construït, situat en l'avinguda de Joan Carles I de la dita població, que confronta: nord i est, resta de la finca matriu; sud, vial Joan Fuster, i oest, avinguda Joan Carles I.  
Forma part de la finca de 1.006 m² que consta inscrita en el Registre de la Propietat de Xixona al tom 1.296, llibre 363, foli 10, finca 19704, inscripció 1ª.  
Referència cadastral: 4419433QK3307E4510YP.  
L'immoble s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d'Ibi, s'efectua amb la condició de destinar l'immoble a la construcció d'un centre de dia, i amb subjecció al que disposa l'article 111 del Reglament de Béns de les Entitats Locals.   
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic social assistencial i adscrit a la conselleria de Benestar Social, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 29 de maig de 2008.- El conseller d'Economia, Hisenda i Ocupació: Gerardo Camps Devesa.